Андрэй Віктаравіч Мярзлікін

Андрэй Віктаравіч Мярзлікін (; нар. 8 лістапада 1968, Ліпецк, СССР) — расійскі памежнік, Герой Расійскай Федэрацыі (1993). Удзельнік бою на 12-й заставе Маскоўскага пагранатрада.

 Біяграфія і ваенная кар’ера 
Нарадзіўся 8 лістапада 1968 г. у горадзе Ліпецку, рускі па нацыянальнасці. Скончыўшы сярэднюю школу № 17, паступіў у Ліпецкі металургічны інстытут. У 1986 годзе прызваны на тэрміновую вайсковую службу ў Памежныя войскі КДБ СССР. Служыў у Маскве на асобным кантрольна-прапускным пункце ў аэрапорце «Шарамеццева». Падчас тэрміновай службы ў 1987 годзе паступіў у Маскоўскае вышэйшае ваеннае каманднае вучылішча памежных войскаў, якое скончыў у 1992 годзе. Пасля заканчэння вучылішча служыў на Далёкім Усходзе, будучы начальнікам памежнай заставы «Іня». У 1993 годзе пераведзены ў Таджыкістан на пасаду намесніка начальніка 12-й заставы Маскоўскага пагранатрада Групы расійскіх пагранічных войскаў у Таджыкістане.

 Бой 13 ліпеня 1993 года 
13 ліпеня 1993 года 14 груп баевікоў агульнай колькасцю да 250 чалавек з афганскай і таджыкскай тэрыторыі адначасова напалі на 12-ю заставу Маскоўскага пагранатрада. 45 памежнікаў і 3 мотастралкоў прынялі няроўны бой. Лейтэнант Мярзлікін прыняў камандаванне на сябе. У баі загінула больш за палову абаронцаў заставы, становішча пагаршаў недахоп баепрыпасаў, таму Мярзлікін прыняў рашэнне прарывацца да асноўных сіл з акружэння. Вырвацца атрымалася 18 байцам, усе былі або паранены, або кантужаны.

За мужнасць і гераізм, праяўленыя пры выкананні воінскага абавязку, указам Прэзідэнта Расійскай Федэрацыі № 1050 ад 19 ліпеня 1993 года лейтэнанту Мярзлікіну Андрэю Віктаравічу было прысвоена званне Героя Расійскай Федэрацыі.

 Далейшая служба 
У далейшым працягваў службу ў пагранічных войсках РФ.

У званні генерал-маёра«Военная программа» А.Сладкова 8:45 Комсомольская правда «В Липецке отмечают День пограничника» выконваў абавязкі намеснік начальніка Упраўлення па абароне канстытуцыйнага ладу і барацьбе з тэрарызмам 2-й службы ФСБ Расіі (г. Пяцігорск).

У кастрычніку 2021 года павышаны да генерал-лейтэнанта.

 Узнагароды 
 Герой Расійскай Федэрацыі (19 ліпеня 1993 года, медаль № 16);
 ордэн «За заслугі перад Айчынай» IV ступені з мячамі;
 2 ордэны Мужнасці;
 ордэн «За ваенныя заслугі»;
 медалі, у тым ліку:
 медаль ордэна «За заслугі перад Айчынай» II ступені з мячамі,
 медаль «235 гадоў горада Пяцігорск»,
 іншыя медалі.

 Гл. таксама 
 Сяргей Уладзіміравіч Сыч

 Спасылкі 
 Мярзлікін, Андрэй Віктаравіч. Сайт «Героі краіны».

Катэгорыя:Пагранічнікі